હજી સાજિદગાથા ચાલુ જ છે. એ ઉપરાંત તેણે વલ્ગૅરિટી, ગે જોક્સ અને પોટ્ટી હ્યુમરનું પણ છૂટથી મેળવણ નાખ્યું છે (એક સૅમ્પલ: મૈં તુમ્હારી રાતેં રંગીન કર દૂંગા... આઇ મીન મૈં તુમ્હેં રંગીન લૅમ્પ્સ ગિફ્ટ મેં દૂંગા). તેની ટેવ મુજબ તેણે હિન્દી ફિલ્મસ્ટાર્સની પટ્ટી ઉતારવાનું પણ બાકી નથી રાખ્યું. તેણે દિલીપકુમાર અને રણજિતથી લઈને રાજેન્દ્રનાથની એવી ભંગાર મિમિક્રી કરાવી છે કે અત્યારની જનરેશનને કદાચ હસવું આવે, પણ જૂની ફિલ્મોના ચાહકોની આંખો ક્રોધથી લાલ થઈ જાય. જોકે સાજિદને એક વાતે માર્ક આપવા પડે કે તેણે પોતાના પર પણ જોક કરી છે. તેનું એક પાત્ર ટૉર્ચર કરવા માટે પોતાની જ ‘હિમ્મતવાલા’ બતાવે છે.